王祖藍被「勁高寧」陳懿霏突襲舉動嚇驚
2024年04月12日 10:01
東網電視
更多新聞短片
由王祖藍、李思捷主持的TVB綜藝節目《福祿壽訓練學院》,自推出後,話題十足,參賽者搞盡腦汁突圍,其中在王祖藍組的「勁高寧」陳懿霏,在節目中大騷身材,學足高海寧在《新聞女王》拉開拉鏈露出深長事業線,又用泥搽面搽身,被主持大讚表現夠放,可惜,最後都難逃一「叮」。
雖然陳懿霏被祖藍叮走,冇機會繼續玩,但她昨(11日)忽然在社交平台向祖藍講Sorry:「聽番當日嘅參賽者同我講,當日我將啲泥漿放喺祖藍手嘅時候,佢有少少尷尬,我原意係想同祖藍互動一下增加綜藝效果,希望祖藍唔好介意啦!真心Sorry!」
究竟陳懿霏點樣嚇窒王祖藍?大家在電視螢光幕未必睇到,事關每位參賽者只有1分至2分鐘出街片段,據知,當日比賽進行時,被搞到一手泥的王祖藍,即時問「到底係咩嚟」,旁邊的李思捷亦驚埋一份。有參賽者認為「勁高寧」玩得過分咗,可能因而被淘汰。
對於被網民指「玩大咗」,「勁高寧」陳懿霏回應:「其實嗰日係想有互動,所以搽咗啲泥落祖藍隻手度。我諗淘汰同呢件事無關,只係自己嗰日狀態未係最好。我好開心可以參加比賽,同埋入到王祖藍嗰組,我好欣賞佢,佢扮嘢真係好叻。」